**ՏԵՂԵԿԱՆՔ**

**ՀՀ ՇԻՐԱԿԻ ՄԱՐԶԻ ԱԽՈՒՐՅԱՆԻ ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄԻ ԿՐԹՈՒԹՅԱՆ ՀԱՐՑԵՐՈՎ ԶԲԱՂՎՈՂ ՍՏՈՐԱԲԱԺԱՆՈՒՄՈՒՄ** **ՀՀ ԿՐԹՈՒԹՅԱՆ ԲՆԱԳԱՎԱՌԸ ԿԱՐԳԱՎՈՐՈՂ ՕՐԵՆՍԴՐՈՒԹՅԱՆ ՊԱՀԱՆՋՆԵՐԻ ԿԱՏԱՐՄԱՆ ՎԵՐԱԲԵՐՅԱԼ ՄԵԹՈԴԱԿԱՆ ԱՋԱԿՑՈՒԹՅՈՒՆ ՑՈՒՑԱԲԵՐԵԼՈՒ ՆՊԱՏԱԿՈՎ ԻՐԱԿԱՆԱՑՎԱԾ ՎԵՐԱՀՍԿՄԱՆ ՄԱՍԻՆ**

 **ք. Երևան 21.07.2021թ.**

Հիմք ընդունելով ՀՀ կրթության տեսչական մարմնի (այսուհետ՝ տեսչական մարմին)` 2021թ. տարեկան գործունեության ծրագիրը, ի կատարումն տեսչական մարմնի ղեկավարի՝ 07.07.2021թ. № 79-Ա հրամանի, ՀՀ կրթության բնագավառը կարգավորող օրենսդրության պահանջների կատարման վերաբերյալ մեթոդական աջակցություն ցուցաբերելու նպատակով, 2021թ. հուլիսի 12-16-ը ՀՀ Շիրակի մարզի Ախուրյանի համայնքապետարանի աշխատակազմի (այսուհետ՝ համայնքապետարան) կրթության հարցերով զբաղվող ստորաբաժանումում տեսչական մարմնի հանրակրթության վարչության պետ Սուրեն Ավետիսյանի, նույն վարչության գլխավոր մասնագետներ Գայանե Ինիջյանի և Հասմիկ Մանասյանի կողմից իրականացվել է վերահսկում (այսուհետ՝ գործընթաց)՝ համաձայն հարցաշարի (Հավելված № 1)՝ գործածելով նաև տեսչական մարմնի կառավարման խորհրդի կողմից 27.12.2019 թ. № 2(21)-L որոշմամբ հաստատված ձևաթղթերը (Հավելված № 2) (այսուհետ՝ ձևաթղթեր):

Գործընթացով ընդգրկվող ժամանակաշրջան է ընդունվել 2018թ. օգոստոսի 20-ից մինչև 2021թ. հուլիսի 12-ը:

2021թ. հուլիսի 12-ին գործընթացն իրականացնող խմբի անդամները Ախուրյան համայնքի ղեկավարին, աշխատակազմի քարտուղարին և կրթության բնագավառը համակարգող առաջին կարգի մասնագետին ծանոթացրել են նշված գործընթացի կազմակերպման և անցկացման նպատակներին և խնդիրներին:

Գործընթացի արդյունքում պարզվել է.

1. **Համայնքապետարանի աշխատակազմի կրթության հարցերով զբաղվող ստորաբաժանման կանոնադրության առկայությունը, հաստատումը, կանոնադրական պահանջների կատարումը և աշխատանքային ծրագրերի կատարողականները**

«Հայաստանի Հանրապետության Շիրակի մարզի Ախուրյանի համայնքապետարանի աշխատակազմ» համայնքային կառավարչական հիմնարկի կանոնադրությունը (այսուհետ` կանոնադրություն) հաստատվել է Ախուրյան համայնքի ավագանու` 20.11.2017թ. թիվ 3-Ա որոշմամբ և գրանցվել է ՀՀ արդարադատության նախարարության աշխատակազմի իրավաբանական անձանց պետական ռեգիստրի պետական միասնական գրանցամատյանում 04.12.2017թ.: Կանոնադրության «Ընդհանուր դրույթներ» բաժնի 9-րդ մասով սահմանված է՝ «Աշխատակազմը կարող է կազմված լինել կառուցվածքային և առանձնացված ստորաբաժանումներից:

Պարզվել է, որ աշխատակազմը չունի կրթության հարցերով զբաղվող ստորաբաժանում, իսկ կրթության ոլորտը կարգավորող ՀՀ օրենսդրությամբ համայնքին վերապահված լիազորությունները սահմանված են կանոնադրության ընդհանուր դրույթներում, համայնքի ղեկավարի տեղակալի, համայնքի ավագանու գործառույթներով, ինչպես նաև առաջին կարգի մասնագետի պաշտոնի անձնագրով:

Համաձայն կանոնադրության՝

**«Ընդհանուր դրույթներ**

4) Ավագանին և համայնքի ղեկավարն Աշխատակազմի միջոցով համայնքում իրականացնում են օրենքով տեղական ինքնակառավարման մարմիններին վերապահված սեփական և պետության կողմից պատվիրակված լիազորությունները, համակարգում համայնքի ենթակայության հիմնարկների, առևտրային և ոչ առևտրային կազմակերպությունների գործունեությունը...

**Համայնքի ղեկավարի տեղակալը՝**

 1) համակարգում է համայնքի ենթակայության հիմնարկների, առևտրային և ոչ առևտրային կազմակերպությունների աշխատանքները համայնքի ղեկավարի կողմից իրեն հանձնարարված բնագավառներում.

4) համակարգում է իրեն հանձնարարված բնագավառներում Աշխատակազմի (մասնագետների, կառուցվածքային և առանձնացված ստորաբաժանումների), ինչպես նաև համայնքի ենթակայության հիմնարկների, առևտրային և ոչ առևտրային կազմակերպությունների կողմից իրականացվող աշխատանքների մասնագիտական ուսումնասիրությունները և աշխատանքների ընթացքի օպերատիվ վերլուծությունը.

 **Ավագանին՝**

5) օրենքով սահմանված կարգով որոշում է կայացնում համայնքային բյուջետային հիմնարկների, համայնքի մասնակցությամբ առևտրային և ոչ առևտրային կազմակերպությունների ստեղծման, վերակազմակերպման կամ լուծարման մասին:

Կրթության հարցերի համակարգումն իրականացնում է առաջին կարգի մասնագետը: Նրան իր պաշտոնի անձնագրով վերապահված են կրթական գործընթացի կազմակերպմանն առնչվող հետևյալ իրավունքներն ու պարտականությունները՝

**Առաջին կարգի մասնագետը** (ծածկագիր 3.2-3 (11-րդ կետի 5-9-րդ ենթակետեր)՝

 5) քարտուղարի հանձնարարությամբ ուսումնասիրում է դիմումներում և բողոքներում բարձրացված հարցերը և Հայաստանի Հանրապետության օրենսդրությամբ սահմանված կարգով և ժամկետներում նախապատրաստում պատասխան գրության նախագծեր,

6) քարտուղարի հանձնարարությամբ ուսումնասիրում է համայնքային ենթակայության նախադպրոցական հիմնարկների գործունեությունը և առաջարկություն է ներկայացնում դրանց աշխատանքների արդյունավետության բարձրացման վերաբերյալ,

7) աջակցում և մեթոդական օգնություն է ցուցաբերում համայնքում նախադպրոցական տարիքի երեխաների հանգստի կազմակերպմանն ուղղված աշխատանքներին,

8) նախադպրոցական միջոցառումների կազմակերպման համար ներկայացնում է միջոցառումների ծրագրերի նախագծեր և առաջարկություններ,

9) աշխատակազմի քարտուղարի հանձնարարությամբ համագործակցում է համայնքի կրթական կազմակերպությունների հետ, մասնակցում այդ ոլորտներում իրականացվող համատեղ ծրագրերին և միջոցառումներին:**»**:

Կանոնադրությամբ և առաջին կարգի մասնագետի պաշտոնի անձնագրով սահմանված գործառույթները լիարժեք չեն ներառում «Կրթության մասին» և «Նախադպրոցական կրթության մասին» ՀՀ օրենքներով տեղական ինքնակառավարման մարմնին (համայնքի ղեկավարին) վերապահված լիազորություններն ու իրավասությունները:

Ընդգրկվող ժամանակահատվածում առաջին կարգի մասնագետի կողմից, համաձայն Ախուրյան համայնքի 2018-2021 թվականների տարեկան աշխատանքային պլանների, իրականացվել են տարաբնույթ աշխատանքներ, որոնք նպաստել են նախադպրոցական ուսումնական հաստատությունների գործունեությանը, ինչպես նաև՝ վերջիններիս վերաբերյալ տեղեկատվության և նախադպրոցական ուսումնական հաստատությունների ոլորտը կարգավորող օրենսդրության վերաբերյալ համապատասխան առաջարկությունների ներկայացմանը: Կատարված աշխատանքները կիսամյակային հաշվետվությունների տեսքով ներկայացվել են համայնքի ղեկավարին և աշխատակազմի քարտուղարին:

1. **Կրթության պետական կառավարման լիազորված մարմնի և համայնքի ղեկավարի` կրթության բնագավառին առնչվող հրամանների, հրահանգների, հանձնարարականների, որոշումների, մեթոդական երաշխավորությունների կատարումը**

ՀՀ կրթության, գիտության, մշակույթի և սպորտի նախարարի (նախկինում՝ ՀՀ կրթության և գիտության նախարար) և համայնքի ղեկավարի հրամանների, հրահանգների, հանձնարարականների, որոշումների և մեթոդական երաշխավորությունների կատարման պատկերը հետևյալն է՝ համայնքապետարանի ենթակայության 7 մանկապարտեզներում (այսուհետ՝ մանկապարտեզ)չեն պահպանվել՝

* **ՀՀ կրթության և գիտության նախարարի` 26.01.2007թ. № 29-Ն հրամանով (փոփ.՝ 16.11.2017 թ., № 1318-Ն հրաման) հաստատված «ՀՀ պետական և համայնքային նախադպրոցական ուսումնական հաստատությունների օրինակելի հաստիքացուցակի, խմբերի խտության, նորմատիվների» հավելված 1-ի պահանջները (սույն տեղեկանքի 7-րդ կետ),**
* ՀՀ կրթության, գիտության, մշակույթի և սպորտի նախարարի**` 17․05․2021թ․ N 768-Ա/2, 17․04․2019թ․ N 355-Ա/2, 17․05․2021թ․ N 766-Ա/2 հրամաններով տրված նախադպրոցական կրթական գործունեության լիցենզիաներով ամրագրված սահմանային թվերը (սույն տեղեկանքի 4-րդ կետ):**

Աշխատակազմում փաստաթղթաշրջանառությունն իրականացվում է «Համայնքի կառավարման տեղեկատվական համակարգ» էլեկտրոնային համակարգի միջոցով: Անցկացվող գործակարգավարական խորհրդակցությունների, ինչպես նաև քաղաքացիների ընդունելության ժամանակ համայնքի ղեկավարի կողմից տրված հանձնարարականների գրանցումը ևս իրականացվում է նշված համակարգի միջոցով: Համայնքի ղեկավարի կողմից հանձնարարականները տրվում են էլեկտրոնային եղանակով, և դրանց կատարողականների մասին զեկուցվում են համայնքի ղեկավարին:

1. **Սահմանված ժամկետներում ստորաբաժանման կողմից քաղաքացիների` կրթության բնագավառին առնչվող առաջարկությունների, դիմումների առկայությունը, դրանց վերաբերյալ քննարկումների կամ ուսումնասիրությունների արդյունքները**

 Ընդգրկվող ժամանակահատվածում քաղաքացիների կողմից կրթության բնագավառին առնչվող առաջարկություններ, դիմումներ չեն ներկայացվել:

**4. Հաստատությունների կանոնադրությունների հաստատումը, դրանցում համապատասխան փոփոխությունների կատարումը, լիցենզիաների առկայությունը, երեխաների փաստացի և սահմանային թվերի համապատասխանությունը, անվանակոչությունների իրավական հիմքերը**

Համայնքապետարանի ենթակայության 7 մանկապարտեզների կանոնադրությունները հաստատվել են Ախուրյան համայնքի ավագանու՝ 20.03.2018թ. թիվ 21, թիվ 27 և 25.12.2019թ. թիվ 116 որոշումներով (ՀՀ արդարադատության նախարարության աշխատակազմի իրավաբանական անձանց պետական ռեգիստրի գործակալության կողմից գրանցումներ՝ 08․01․2009թ., 27․02․2009թ․, 27․04․2011թ․30.03.2018թ., 04.05.2021թ.):

Մանկապարտեզների կանոնադրությունները չեն համապատասխանում **«Նախադպրոցական ուսումնական հաստատության օրինակելի կանոնադրությունը հաստատելու մասին» ՀՀ կառավարության՝ 2021թ. ապրիլի 8-ի № 515-ն որոշմամբ հաստատված կանոնադրությանը:**

**Չեն ապահովվել հետևյալ իրավական ակտերի պահանջները.**

* **«Նախադպրոցական կրթության մասին» ՀՀ օրենքի 21-րդ հոդվածի 4-րդ մաս՝** «*Նախադպրոցական ուսումնական հաստատության հիմնադիր փաստաթուղթը Կառավարության հաստատած օրինակելի կանոնադրության հիման վրա հիմնադրի (հիմնադիրների) հաստատած կանոնադրությունն է»։*
* **ՀՀ կառավարության՝ 2021թ. ապրիլի 8-ի «Նախադպրոցական ուսումնական հաստատության օրինակելի կանոնադրությունը հաստատելու մասին» № 515-ն որոշման հավելվածի 44-րդ կետի 3-րդ ենթակետ՝** *«Հաստատության հիմնադրի բացառիկ լիազորությունն է՝ հաստատության կանոնադրության հաստատումը և դրանում փոփոխությունների կատարումը»*:

Գործընթացի արդյունքում պարզվել է, որ 7 մանկապարտեզներից 3-ը չունեն նախադպրոցական կրթական ծրագիր իրականացնելու լիցենզիաներ:

**Չի ապահովվել «Կրթության մասին» ՀՀ օրենքի 41-րդ հոդվածի 1-ին մասի** *(1. Օրենքով նախատեսված կրթական ծրագրերը կարող են իրականացվել միայն լիցենզիայի առկայության դեպքում),* **«Նախադպրոցական կրթության մասին» ՀՀ օրենքի 20-րդ հոդվածի 1-ին** *(1. Նախադպրոցական կրթական ծրագիր (ծրագրեր) և (կամ) նախադպրոցական ծառայություն կարող է (են) կազմակերպվել պետական, համայնքային և ոչ պետական նախադպրոցական ուսումնական հաստատությունում, հանրակրթական ծրագրեր իրականացնող ուսումնական հաստատությունների նախակրթարանում, պետական և ոչ պետական կազմակերպությունների առանձնացված ստորաբաժանումում, լրացուցիչ կրթության և արտադպրոցական դաստիարակության կազմակերպությունում (կամ դրա ստորաբաժանումում), երեխայի կրթության և զարգացման կազմակերպությունում՝ համապատասխան լիցենզիայի առկայության հիմքով)* **և 6-րդ** *(6. Նախադպրոցական կրթական ծրագիր իրականացնող ցանկացած կազմակերպություն՝ անկախ սեփականության ձևից ու հիմնադրից, ենթակա է լիցենզավորման՝ համաձայն Կառավարության սահմանած լիցենզավորման կարգի։)* **մասերի պահանջների կատարումը:**

Մանկապարտեզ հաճախող երեխաների փաստացի և լիցենզիաների հավելվածներով նախատեսված սահմանային տեղերի թվերի պատկերը հետևյալն է՝

|  |  |  |  |  |  |
| --- | --- | --- | --- | --- | --- |
| Մանկ. | Լիցենզ. տրման տարեթիվ | Հրամանի № | Վաղ տ/խ | Կրտսեր տ/խ | Ավագ տ/խ |
| Սահմ. | Փաստ-ացի | Սահմ. | Փաստ-ացի | Սահմ. | Փաստ-ացի |
| **Բասենի մանկ.** | 17.05.2021թ. | 766-Ա/2 | 0 | 2 (ընդգրկված են տարատարիք խմբում) | 60 | 50 | 30 | 31 |
| **Կամոյի մանկ.** | Լիցենզիա չունի |  |  |  |  |  |  |  |
| **Այգաբաց մանկ.** | Լիցենզիա չունի |  |  |  |  |  |  |  |
| **Հեքիաթ մանկ.** | 17.05.2021թ. | 768-Ա/2 | 15 | 20 | 50 | 45 | 30 | 30 |
| **Լեոյի անվ. մանկ.** | 17․04․2019թ․ | 355-Ա/2 | 21 | 20 | 55 | 45 | 27 | 29 |
| **Շուշան մանկ.** | 20․04.2021թ․ | 570-Ա/2 | 0 | 4 (ընդգրկված են տարա-տարիք խմբում) | 30 | 25 | 30 | 23 |
| **Արևիկի մանկ.** | Լիցենզիա չունի |  |  |  |  |  |  |  |

* ***Չեն պահպանվել*** ՀՀ կրթության, գիտության, մշակույթի և սպորտի նախարարի**` 17.05․2021թ․ N 768-Ա/2, 17․04․2019թ․ N 355-Ա/2, 17․05․2021թ․ N 766-Ա/2 հրամաններով տրված նախադպրոցական կրթական գործունեության լիցենզիաներով ամրագրված սահմանային թվերը:**

Ընդգրկվող ժամանակահատվածում մանկապարտեզների անվանակոչություններ չեն իրականացվել:

**5. Հաստատությունների ղեկավար և մանկավարժական աշխատողների ընտրությունը, նշանակումը և պաշտոնից ազատումը**

Ընդգրկվող ժամանակահատվածում տնօրենի նշանակում է իրականացվել Ախուրյանի համայնքի «Այգաբաց մանկապարտեզ» (Գեղանուշ Գառնիկի Մսրյան, Ախուրյան համայնքի ղեկավարի՝ 10.03.2020 թ. № 23 կարգադրություն) և «Կամոյի մանկապարտեզ» (Հեղինե Ավետիքի Շահինյան, Ախուրյան համայնքի ղեկավարի՝ 29.04.2021թ. № 26 կարգադրություն) ՀՈԱԿ-ներում:

Պարզվել է, որ ՀՀ Շիրակի մարզի Ախուրյանի «Արևիկի մանկապարտեզ» ՀՈԱԿ-ի տնօրեն Գարունիկ Ազատի Միքայելյանի (ծնվել է 11.04.1956թ.) լիազորությունները սահմանված կարգով չեն դադարեցվել:

* **Չի ապահովվել «Պետական ոչ առևտրային կազմակերպությունների մասին» ՀՀ օրենքի 9-րդ հոդվածի 5-րդ կետի** *(Համայնքային կազմակերպությունների վրա տարածվում են սույն օրենքի պահանջները, բացառությամբ 14-րդ հոդվածի…),* **16-րդ հոդվածի 3-րդ կետի բ)** **ենթակետի** *(Գործադիր մարմնի պաշտոնում նշանակված կամ ընտրության արդյունքում գործադիր մարմնի պաշտոնում նշանակված անձի լիազորությունները դադարեցվում են իրավասու մարմնի որոշմամբ, եթե` …բ) լրացել է նրա* ***65*** *տարին)* **պահանջների կատարումը***:*

Ընդգրկվող ժամանակահատվածում մանկապարտեզներում մանկավարժական աշխատողների մասնագիտական որակավորման անհամապատասխանության պատկերը հետևյալն է՝

|  |
| --- |
| **ՀՀ կրթության և գիտության նախարարի` 2011 թ. ապրիլի 26-ի № 416-Ն հրամանով հաստատված «Հայաստանի Հանրապետության նախադպրոցական ուսումնական հաստատությունների ղեկավար և մանկավարժական կազմի տարիֆաորակավորման բնութագրերը»** |
| **4-րդ** **գլխի 3-րդ մասի 1-ին կետ՝** *«****Նախադպրոցական ուսումնական հաստատության դաստիարակը պետք է ունենա` միջին մասնագիտական կամ բարձրագույն (բակալավր, դիպլոմավորված մասնագետ, մագիստրոս) մասնագիտական կրթություն` համապատասխան որակավորմամբ կամ վերջին տասը տարվա ընթացքում նախադպրոցական կրթության ոլորտում կամ մանկավարժական գործունեության առնվազն երկու տարվա մանկավարժական գործունեության ստաժ****»*: | **«Կամոյի մանկապարտեզ»-1,** **«Բասենի մանկապարտեզ»-2,** **«Հեքիաթ մանկապարտեզ»-1,** **«Լեոյի անվան մանկապարտեզ»-1** **ՀՈԱԿ-ներ** |

Արձանագրված խախտումների, առանձին դեպքերում դրանց հետևանքների վերացման մանրամասները ներկայացված են ձևաթղթերի՝ «ՆՈՒՀ մանկավարժներ» բաժնում:

**6. Հաստատությունների գործունեության նկատմամբ վերահսկողության իրականացումը**

Հաստատությունների գործունեության նկատմամբ, ըստ ներկայացված գրավոր տեղեկատվության և առաջին կարգի մասնագետի հաշվետվությունների, համայնքապետարանի կողմից իրականացվել են կրթադաստիարակչական գործունեության կազմակերպման և վերահսկման ուղղությամբ աշխատանքներ: Մասնավորապես, ավագ մասնագետի կողմից պարբերաբար այցերի միջոցով վերահսկվել են մանկապարտեզների գործունեությունը. ուսումնասիրվել են հրամանագրքերը, երեխաների շարժի մատյանը, աշխատանքային պլանները և այլն: Իրականացված այցերի վերաբերյալ կազմվել են արձանագրություններ, որոնց հիման վրա համայնքի ղեկավարին ներկայացվել են զեկուցագրեր: Ինչպես նաև համայնքապետարանում մանկապարտեզների տնօրենների մասնակցությամբ կազմակերպվել են ժողովներ, որոնց ընթացքում քննարկվել են ընթացիկ աշխատանքները, առաջացած խնդիրները, և ներկայացվել են դրանց լուծման ուղիները:

Ավագ մասնագետի կողմից ներկայացվել են մանկապարտեզներում իրականացված ստուգայցերի վերաբերյալ արձանագրություններ: Դրանց համաձայն, անհրաժեշտության դեպքում, տրվել են հանձնարականներ և հետևել դրանց կատարմանը:

**7. Հաստատությունների հաստիքային ցուցակների հաստատումը**

Համայնքապետարանի ենթակայության 7 մանկապարտեզների 2018-2019, 2019-2020, 2020-2021 ուսումնական տարիների հաստիքացուցակների ու պաշտոնային դրույքաչափերի հաստատման պատկերը հետևյալն է՝

|  |  |  |
| --- | --- | --- |
| **Տարին** | **Հաստ. ամսաթիվ, որոշման №**  | **Պակաս հատկացված հաստիքներն ըստ մանկապարտեզների**  |
| Բասենի մանկ. | Կամոյի մանկ. | Այգաբաց մանկ. | Հեքիաթ մանկ. | Լեոյի անվ. մանկ. | Շուշան մանկ. | Արևիկի մանկ. |
| **2018** | **25.12.2017, 14** | դաստիարակ՝ 0,24ֆիզ. հրահ.՝ 0,5 | /մանկապարտեզը սկսել է կրթ. գործընթացը 13․07․2021թ․/ | դաստիարակ՝ 0,12, ֆիզ. հրահ.՝ 0,25 | դաստիարակ՝ 0,48ֆիզ. հրահ.՝ 0,5 | դաստիարակ՝ 0,48ֆիզ. հրահ.՝ 0,5 | դաստիարակ՝ 0,24ֆիզ. հրահ.՝ 0,25 | դաստիարակ՝ 0,24 |
| **2019** | **25.12.2017, 14** | դաստիարակ՝ 0,24ֆիզ. հրահ.՝ 0,5 |  | դաստիարակ՝ 0,12, ֆիզ. հրահ.՝ 0,25 | դաստիարակ՝ 0,48ֆիզ. հրահ.՝ 0,5 | դաստիարակ՝ 0,48ֆիզ. հրահ.՝ 0,5 |  | դաստիարակ՝ 0,24 |
| **2020** | **13.12․2019, 107** | դաստիարակ՝ 0,24ֆիզ. հրահ.՝ 0,5 |  | դաստիարակ՝ 0,12, ֆիզ. հրահ.՝ 0,25 | դաստիարակ՝ 0,48ֆիզ. հրահ.՝ 0,5 | դաստիարակ՝ 0,48ֆիզ. հրահ.՝ 0,5 |  | դաստիարակ՝ 0,24 |
| **2021** | **22.12․2020, 139** | դաստիարակ՝ 0,36ֆիզ. հրահ.՝ 0,5 | դաստիարակ՝ 0,12 | դաստիարակ՝ 0,12, ֆիզ. հրահ.՝ 0,25 | դաստիարակ՝ 0,48ֆիզ. հրահ.՝ 0,5 | դաստիարակ՝ 0,48ֆիզ. հրահ.՝ 0,5 | դաստիարակ՝ 0,24ֆիզ. հրահ.՝ 0,25 | դաստիարակ՝ 0,24 |

* **Չի ապահովվել ՀՀ կրթության և գիտության նախարարի` 26.01.2007թ. № 29-Ն հրամանով (փոփ.՝ 16.11.2017թ., № 1318-Ն հրաման) հաստատված «ՀՀ պետական և համայնքային նախադպրոցական ուսումնական հաստատությունների օրինակելի հաստիքացուցակի, խմբերի խտության, նորմատիվների» հավելված 1-իպահանջների կատարումը:**

**8. Հաստատություններում փորձարարական և նորարարական գործունեության իրականացման կազմակերպումը**

Ընդգրկվող ժամանակահատվածումմանկապարտեզների մանկավարժական հաստիքներ զբաղեցնող անձինք անցել են ամենամյա վերապատրաստումներ: 2018թ. անցկացվել է վերապատրաստում մասնագիտական գրքերի հեղինակի հետ, ինչպես նաև Մխիթար Սեբաստացի կրթահամալիրում տնօրենների համար կազմակերպվել են փորձի փոխանակման հնգօրյա միջոցառումներ:

**9. Համայնքում բնակվող նախադպրոցական տարիքի երեխաների հաշվառումը և ընդգրկումը համայնքապետարանի ենթակայության հաստատություններում**

Ըստ ներկայացված տեղեկատվության՝ մանկապարտեզներում ընդգրկված և հերթագրված երեխաների, համայնքում ծնված նախադպրոցական տարիքի երեխաների հաշվառման պատկերը հետևյալն է (համայնքում բնակվում են 1077 նախադպրոցական տարիքի երեխաներ, մանկապարտեզ և նախակրթարան են հաճախում 474-ը)՝

|  |  |
| --- | --- |
| **Երեխաների ծննդյան տարե-թիվ** | **Նախադպրոցական տարիքի երեխաների հաշվառման պատկեր** |
| **Ըստ ՔԱԿԳ-ի**  | **Երեխաների թիվն ըստ մանկապարտեզների** | **Հաշվառված, սակայն մանկապարտեզում չընդգրկված** | **Նախակրթարան հաճախող** |
| Բասենի մանկ. | Կամոյի մանկ. | Այգաբաց մանկ. | Հեքիաթ մանկ. | Լեոյի անվ. մանկ. | Շուշան մանկ. | Արևիկի մանկ. |
| **2015** | 240 | 31 | 0 | 5 | 30 | 29 | 23 | 1 | 119 | **56** |
| **2016** | 231 | 33 | 9 | 12 | 23 | 23 | 12 | 17 | 104 | **0** |
| **2017** | 214 | 17 | 10 | 7 | 22 | 22 | 13 | 14 | 109 | **0** |
| **2018**  | 213 | 2 | 7 | 0 | 20 | 20 | 4 | 12 | 148 | **0** |
| **2019** | 179 | 0 | 0 | 0 | 0 | 0 | 0 | 0 | 179 | **0** |
| **ԸՆԴԱՄԵՆԸ** | **1077** | **83** | **26** | **24** | **95** | **94** | **52** | **44** | **659** | **56** |

1. **ՀՀ կրթության բնագավառը կարգավորող օրենսդրության այլ պահանջների պահպանումը**

Գործընթացի արդյունքում ՀՀ կրթության բնագավառը կարգավորող օրենսդրության այլ պահանջների անհամապատասխանություններ չեն արձանագրվել**:**

Առաջարկում ենք արդյունքների մասին տեղեկացնել ՀՀ տարածքային կառավարման և ենթակառուցվածքների նախարարին, ՀՀ Շիրակի մարզպետին, Ախուրյան համայնքի ղեկավարին առաջարկել ձեռնարկել համապատասխան միջոցներ հայտնաբերված թերությունները վերացնելու ուղղությամբ։

Տեղեկանքը կազմված է 11 (տասնմեկ) թերթից:

**ՀՀ կրթության տեսչական մարմնի ծառայողներ` Ս. Ավետիսյան**

 **Գ. Ինիջյան**

 **Հ. Մանասյան**